Heinz Günthardt

Heinz Peter Günthardt (* 8. február 1959, Zürich, Švajčiarsko) je bývalý švajčiarsky tenista a od roku 2012 kapitán švajčiarskeho fedcupového tímu.

Počas svojej kariéry vyhral 5 titulov v dvojhre a 30 v štvorhre. Jeho najlepším umiestnením v rebríčku ATP bolo 22. miesto 7. apríla 1986. Bol súčasťou švajčiarskeho tímu na Letných olympijských hrách 1988.

Trénerská kariéra
Günthardt bol trénerom nemeckej tenistky Steffi Grafovej od začiatku roka 1992 do konca jej kariéry v júli 1999, veľmi krátko pracoval aj s Jelenou Dokićovou a Jennifer Capriatiovou.

Od februára do novembra 2010 trénoval bývalú svetovú jednotku rebríčka WTA Anu Ivanovićovú. Ivanovićová bola v tom čase mimo TOP 20, v júli 2010 dosiahla dokonca kariérne minimum 65. miesto. Za pomoci Günthardta sa ešte v tom roku dostala na 17. miesto rebríčka. Günthardtové rodinné povinnosti mu však nedovoľovali naďalej trénovať a cestovať s Ivanovićovou a tak bola ich spolupráca v novembri 2010 ukončená.

Referencie

Externé odkazy

Švajčiarski tenisti
Víťazi French Open
Víťazi Wimbledonu
Osobnosti z Zürichu